GUNKUL บวก 2% โบรกฯเคาะเป้า 4.50 บ. คาดกำไรโตยันไตรมาส 2/62 รับรายได้ขายไฟพุ่ง
GUNKUL บวก 2% โบรกฯเคาะเป้า 4.50 บ. คาดกำไรโตยันไตรมาส 2/62 รับรายได้ขายไฟพุ่ง ล่าสุด ณ เวลา 15.28 น. อยู่ที่ 3.20 บาท บวก 0.06 บาท หรือ 1.91% สูงสุดที่ 3.20 บาท ต่ำสุดที่ 3.14 บาท ด้วยมูลค่าซื้อขาย 58.99 ล้านบาท
28 พ.ย. 2561

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 15.28 น. อยู่ที่ 3.20 บาท บวก 0.06 บาท หรือ 1.91% สูงสุดที่ 3.20 บาท ต่ำสุดที่ 3.14 บาท ด้วยมูลค่าซื้อขาย 58.99 ล้านบาท

ด้าน บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น GUNKUL ให้ราคาเป้าหมาย 4.50 บาท คาดกำไรสุทธิตั้งแต่ไตรมาส 4/61 – ไตรมาส 2/62 จะเติบโตเมื่อเทียบจากปีก่อน ต่อเนื่องอีก 3 ไตรมาสติดต่อกัน หนุนโดยโครงการ Solar farm ที่ญี่ปุ่น Sendai (31MW) เริ่ม COD แล้วเมื่อต้นพ.ย.2561 และโครงการ Solar Farm, Kimitsu (38MW) คาด COD ในก.พ.2562 นอกจากนี้รอดูความคืบหน้าเข้าประมูลงานวางสายเคเบิ้ลใต้น้ำ มูลค่าราว 4 พันล้านบาท ประเมิน GUNKUL มีโอกาสได้งานราว 50% หรือมูลค่า 2 พันล้านบาท รับรู้ในปี 2562
ทั้งนี้คาดกำไรไตรมาส 4/61 ยังอยู่ในโซนสูง เติบโตเด่นเมื่อเทียบจากปีก่อน ต่อเนื่อง แต่ชะลอตัวลงเมื่อเทียบจากไตรมาสก่อน  จากแรงลมยังอยู่ในระดับแรง เป็นปัจจัยบวกต่อ โรงไฟฟ้าพลังงานลมต่อเนื่อง ผนวกกับรายได้ส่วนเพิ่มจาก Solar ญี่ปุ่น 31 MW ซึ่ง COD แล้วเมื่อพ.ย.2561 ขณะที่คาดกำไรปี 2562 ยังเติบโตสูง 65% เมื่อเทียบจากปีก่อน